**Létavértes Város Önkormányzata Képviselő-testületének …/2024. (V.30.) önkormányzati rendelete**

**2023.évi pénzügyi terv végrehajtásáról**

Létavértes Városi Önkormányzat Képviselőtestülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében biztosított felhatalmazás alapján [az Alaptörvény 32. cikk](https://njt.hu/jogszabaly/2011-4301-02-00#CA32) 1. bekezdés f.) pontjában, valamint az államháztartásról szóló [2011. évi CXCV. törvény 91. § (1) bekezdés](https://njt.hu/jogszabaly/2011-195-00-00#SZ91@BE1)ében meghatározott jogkörében eljárva a 2023. évi költségvetési zárszámadásáról az alábbiakat rendeli el

**1. §** (1) Az önkormányzat képviselő-testülete a 2023. évi költségvetés végrehajtásáról szóló zárszámadást 2.374.873.043 Ft költségvetési bevétellel, 1.511.164.917 Ft költségvetési kiadással, és 863.708.126 Ft költségvetési többlettel hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az *1.2., 1.3., 1.4.* *mellékletek* szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §** (1) A Képviselő-testület az Önkormányzat 2023. évi zárszámadását részletesen a következők szerint fogadja el.

(2) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(3) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5.1, 5.2 és 5.3 melléklet* szerint fogadja el.

(4) Az önkormányzat bevételi és kiadási előirányzatainak teljesítését a *6. 6.1, 6.2, 6.3, 7.1. 7.2, 7.3 mellékletekben* foglaltaknak megfelelően hagyja jóvá.

(5) Az közös hivatal bevételi és kiadási előirányzatainak teljesítését a *8., 8.1, 8.2, 8.3 mellékletekben* foglaltak szerint fogadja el.

(6) A költségvetési szervek (intézmények) bevételi és kiadási előirányzatainak teljesítését a *9. 9.1, 9.2, 9.3, és 10., 10.1., 10.2, 10.3, valamint 11. 11.1., 11.2, 11.3. mellékletekben* foglaltaknak megfelelően hagyja jóvá.

(7) A képviselő-testület a költségvetési szervek költségvetési maradványát a *12. mellékletnek* megfelelően hagyja jóvá.

(8) A kötött felhasználású támogatások elszámolását a *13. számú melléklet* szerint hagyja jóvá.

(9) A Képviselőtestület a költségvetési szervek eredmény kimutatását a *14. számú melléklet* szerint hagyja jóvá.

(10) A Képviselő-testület a költségvetési szervek pénzeszköz változását a *15. számú melléklet* szerint hagyja jóvá.

(11) A képviselő-testület az önkormányzat 2023. évre vonatkozóan a Bkr. [1. melléklet](https://or.njt.hu/eli/728560/r/2023/8#ME1) szerinti vezetői nyilatkozatokat a *16. melléklet* szerint fogadja el.

**3. §** (1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2023. évi előirányzatokon történő átvezetéséről gondoskodni kötelesek.

(3) A realizálódott többletbevételeket, valamint a meglévő és a jövőben képződő tartalékokat minden esetben a kötelezettségek rendezésére kell fordítani.

**4. §** Utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről a költségvetési szervek vezetőit a rendelet kihirdetését követő 15 napon belül írásban értesítse.

**5. §** Ez a rendelet 2024. május 30-án lép hatályba.

|  |  |
| --- | --- |
|  |  |